Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu nariadenia Európskeho parlamentu a Rady, ktorým sa zriaďuje Skupina európskych regulačných orgánov v oblasti telekomunikácií ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2009/0422 v konečnom znení - COD 2007/0249 */





[pic] | KOMISIA EURÓPSKYCH SPOLOČENSTIEV | Brusel, 29.7.2009 KOM(2009) 422 v konečnom znení 2007/0249 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu nariadenia Európskeho parlamentu a Rady, ktorým sa zriaďuje Skupina európskych regulačných orgánov v oblasti telekomunikácií KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2007/0249 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu nariadenia Európskeho parlamentu a Rady, ktorým sa zriaďuje Skupina európskych regulačných orgánov v oblasti telekomunikácií 1. SÚVISLOSTI Postup Komisia 13. novembra 2007 prijala svoj návrh na nariadenie KOM(2007) 699 – 2007/0249 (COD) a 13. novembra 2007 ho predložila Európskemu parlamentu a Rade na schválenie v rámci postupu spolurozhodovania podľa článku 251 Zmluvy o ES. Hospodársky a sociálny výbor predložil svoje stanovisko 29. mája 2008. Výbor regiónov prijal svoje stanovisko 19. júna 2008. Komisia 5. novembra 2008 v súlade s článkom 250 Zmluvy o ES prijala svoj zmenený a doplnený návrh[1], do ktorého boli plne alebo čiastočne zapracované mnohé pozmeňujúce a doplňujúce návrhy, ktoré odhlasoval Európsky parlament v prvom čítaní 24. septembra 2008. Rada 16. februára 2009 prijala v súlade s článkom 251 Zmluvy o ES spoločnú pozíciu k tomuto návrhu[2]. Komisia prijala svoje oznámenie k spoločnej pozícii Rady 17. februára 2009[3]. Európsky parlament prijal svoju pozíciu v druhom čítaní 6. mája 2009. 2. CIEľ NÁVRHU KOMISIE Cieľom návrhu Komisie je zriadiť nezávislý odborný orgán, ktorý by prostredníctvom pomoci Komisii a vnútroštátnym regulačným orgánom pri uplatňovaní regulačného rámca EÚ v oblasti elektronických komunikácií účinne prispieval k podpore dobudovania vnútorného trhu. 3. PRIPOMIEN ky Komisie 3.1. Všeobecné Európsky parlament prijal na svojom plenárnom zasadnutí 6. mája 2009 niekoľko pozmeňujúcich a doplňujúcich návrhov k spoločnej pozícii Rady prerokovaných s Radou s cieľom zabezpečiť prijatie v druhom čítaní. Tieto pozmeňujúce a doplňujúce návrhy sa týkajú najmä: Nariadenie zmenené a doplnené Európskym parlamentom zakladá dvojstupňovú štruktúru: orgán európskych regulačných orgánov pre elektronické komunikácie (BEREC), zložený s rady pozostávajúcej z 27 vnútroštátnych regulačných orgánov, by mal poradné právomoci, avšak nemal by právnu subjektivitu; Úrad, pozostávajúci z riadiaceho výboru (27 + 1 člen zastupujúci Komisiu) a administratívneho manažéra, by mal podpornú úlohu a bol by orgánom Spoločenstva s právnou subjektivitou. BEREC by Komisii a vnútroštátnym regulačným orgánom pomáhal svojim odborným poradenstvom v oblasti ich zodpovedností podľa regulačného rámca EÚ pre elektronické komunikácie. Úrad by poskytoval profesionálne a administratívne podporné služby, ktoré sú nevyhnutné na to, aby BEREC plnil svoje úlohy, pričom financovaný by bol z dotácií Spoločenstva a finančných príspevkov členských štátov resp. vnútroštátnych regulačných orgánov uskutočňovaných na dobrovoľnom základe s cieľom financovať špecifické položky prevádzkových výdavkov. Komisia akceptuje pozmeňujúce a doplňujúce návrhy Európskeho parlamentu, o ktorých sa domnieva, že sú v súlade s celkovým účelom a všeobecnou charakteristikou návrhu. 3.2. Zmenené a doplnené návrhy Podľa článku 250 ods. 2 Zmluvy o ES Komisia mení a dopĺňa svoj návrh v súlade s pozmeňujúcimi a doplňujúcim návrhmi, ktoré odhlasoval Európsky parlament na svojom plenárnom zasadnutí 6. mája 2009. [1] KOM(2008) 720 v konečnom znení. [2] Ú. v. EÚ C 75E, 31.3.2009, s. 67. [3] KOM(2009) 78 v konečnom znení.